Kjede-broen

Kjede-broen (ungarsk: Lánchíd eller Széchenyi lánchíd), er en hengebru over Donau mellom Buda og Pest midt i Budapest. Broen er et landemerke. Det var den første permanente brua over Donau da den åpnet i 1849, tidligere gikk trafikken stort sett med båt. På begynnelsen av 1800-tallet hadde Pest relativt få innbyggere. Fyrst Széchenyi tok initiativ til broen og etablerte et vitenskapsakademi i Pest. Broen forente vest- og østsiden av Donau det som da var Buda og Pest, i 1873 slo de to byene sammen og ble til Budapest. På Buda-siden er det en kabelbanen, fra 1870, som går opp til Buda-slottet. Grev István Széchenyi hadde reist en del i Vest-Europa, blant annet Storbritannia, og mente Ungarn trengte gjennomgriepnde reformer for å bli en moderne stat. Han brukte egne penger til å stifte et vitenskapsakademi. Széchenyi beundret Hammersmith Bridge som ble brukt som modell. Historie og design Brua ble designet av den engelske ingeniøren William Tierney Clark i 1839, etter et initiativ fra grev István Széchenyi, byggingen ble overvåket lokalt av den skotske ingeniøren Adam Clark (ikke i slekt). Clark slo seg ned i Ungarn etter at broen ble bygget, har fått et torg oppkalt etter seg ved bruenden på Buda-siden. William Tierney Clark hadde tidligere designet en mindre bru av samme type, Marlow Bridge, over Themsen i England, og Hammersmith Bridge. Kjede-broen ble laget i seksjoner og sendt fra Storbritannia til Ungarn for sammenføyning. Brua står på brupilarer av stein og bæres av kjettinger, derav navnet kjede-brua. Den har en lengde på 375 m, hovedspennet er 202 m og bredden er 14 m. Kjede-broen ble ødelagt under andre verdenskrig, men ble bygget opp igjen. Referanser